
Vadovaudamasi Lietuvos Respublikos vietos savivaldos įstatymo 16 straipsnio 2 dalies 36 punktu, 18 straipsnio 1 dalimi, Lietuvos Respublikos rinkliavų įstatymo 11 straipsnio 1 dalies          2 punktu, Birštono savivaldybės taryba n u s p r e n d ž i a:
1.	Patvirtinti:
1.1. Prekybos Birštono savivaldybės viešosiose vietose taisykles (pridedama).
1.2. Leidimų prekiauti (teikti paslaugas) Birštono savivaldybės viešosiose vietose išdavimo tvarkos aprašą (pridedama).
2. Pripažinti netekusiais galios:
2.1. Birštono savivaldybės tarybos  2010 m. gegužės 28 d. sprendimą Nr. TS-90 „Dėl prekybos Birštono savivaldybės viešosiose vietose  taisyklių ir Leidimų prekiauti (teikti paslaugas) Birštono savivaldybės viešosiose vietose išdavimo tvarkos aprašo tvirtinimo ir kai kurių Birštono savivaldybės tarybos sprendimų pripažinimo netekusiais galios“;
2.2. Birštono savivaldybės tarybos 2017 m. gruodžio 22 d. sprendimą Nr. TS-231 „Dėl prekybos Birštono savivaldybės viešosiose vietose taisyklių ir leidimų prekiauti (teikti paslaugas) Birštono savivaldybės viešosiose vietose išdavimo tvarkos aprašo pakeitimo“.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.	

Birštono savivaldybės tarybai

AIŠKINAMASIS RAŠTAS
PRIE TARYBOS SPRENDIMO PROJEKTO
„DĖL PREKYBOS BIRŠTONO SAVIVALDYBĖS VIEŠOSIOSE VIETOSE TAISYKLIŲ IR LEIDIMŲ PREKIAUTI (TEIKTI PASLAUGAS) BIRŠTONO SAVIVALDYBĖS VIEŠOSIOSE VIETOSE IŠDAVIMO TVARKOS APRAŠO PATVIRTINIMO IR KAI KURIŲ BIRŠTONO SAVIVALDYBĖS TARYBOS SPRENDIMŲ PRIPAŽINIMO NETEKUSIAIS GALIOS“

2019-03-19

Parengto projekto tikslas – patvirtinti naujas Prekybos Birštono savivaldybės viešosiose vietose taisykles (toliau – Taisyklės) bei Leidimų prekiauti (teikti paslaugas) Birštono savivaldybės viešosiose vietose tvarkos aprašą (toliau – Aprašas) ir pripažinti netekusiu galios Tarybos 2010 m. gegužės 28 d. sprendimą Nr. TS-90, kuriuo buvo patvirtintos iki šiol galiojusios Taisyklės bei Aprašas.
Rengiant minėtus dokumentus, atsižvelgta į prekiaujančiųjų (teikiančiųjų paslaugas) fizinių ir juridinių asmenų pastebėjimus ir pageidavimus, siūloma keisti kurortinio poilsio ir turizmo sezoną, paliekant tik vasaros sezoną, jį prailginant dviem mėnesiais, t. y. nuo balandžio 1 d. iki lapkričio 1 d. (šiuo metu galioja du kurortinio sezono laikotarpiai: žiemos sezonas – nuo gruodžio 1 d. iki kovo 31d., vasaros sezonas  –nuo gegužės 1 d. iki rugsėjo 30 d.). 
Naujoje Taisyklių ir Aprašo redakcijoje, vadovaujantis Rinkliavų įstatymu, patikslinama viešosios vietos sąvoka, tobulinama leidimų prekiauti (teikti paslaugas) išdavimo, sustabdymo, panaikinimo ir atsisakymo išduoti leidimą tvarka, pagal šiuo metu galiojančius teisės aktus patikslinami kiti Taisyklių ir Aprašo punktai.
Sprendimo projekto antikorupcinis vertinimas atliekamas.
Priėmus projektą neigiamų pasekmių nenumatoma. 
Projekto iniciatorė – Birštono savivaldybės administracija.  
Projekto autorė – Birštono savivaldybės administracijos Ūkio, turto ir kaimo plėtros skyriaus vyriausioji specialistė Rasma Krušinskienė
Teisės aktui įgyvendinti lėšos nereikalingos.

Rasma Krušinskienė


PATVIRTINTA
Birštono savivaldybės tarybos 
2019 m. kovo ... d.
sprendimu Nr. TS-.... 

LEIDIMŲ PREKIAUTI (TEIKTI PASLAUGAS) BIRŠTONO SAVIVALDYBĖS VIEŠOSIOSE VIETOSE IŠDAVIMO TVARKOS APRAŠAS


I. BENDROSIOS NUOSTATOS

1. Leidimas prekiauti (teikti paslaugas) Birštono savivaldybės viešosiose vietose (toliau – leidimas) – dokumentas, fiziniam ar juridiniam asmeniui suteikiantis teisę verstis mažmenine prekyba ar teikti paslaugas konkrečioje Savivaldybės viešojoje vietoje. 
2. Leidimai išduodami juridiniams ir fiziniams asmenims, įstatymų nustatyta tvarka įregistravusiems savo veiklą ar turintiems teisę prekiauti be verslo liudijimo ar individualios veiklos vykdymo pažymos ir norintiems prekiauti (teikti paslaugas) viešosiose vietose.
3. Viešoji vieta – Birštono savivaldybės teritorijoje esanti ir Birštono savivaldybei ar valstybei nuosavybės teise priklausanti ar patikėjimo teise valdoma teritorija (išskyrus išnuomotą ar perduotą naudotis teritoriją), kurioje teikiamos paslaugos, taip pat vykdoma prekyba nuo (iš) laikinųjų prekybos įrenginių, kioskų, paviljonų, prekybai pritaikytų automobilių ar priekabų, lauko kavinėse.
4. Jeigu keli asmenys pageidauja gauti leidimą toje pačioje vietoje, leidimai išduodami eilės tvarka pagal prašymo pateikimo datą ir registracijos numerį.
5. Leidimas išduodamas pageidaujamam laikotarpiui, priklausomai nuo pateiktų dokumentų galiojimo termino, bet ne ilgiau kaip iki einamųjų kalendorinių metų pabaigos. 	 
6.  Kurortinis poilsio ir turizmo sezonas – vasaros sezonas nuo balandžio 1 d. iki lapkričio 1 d.
7. Leidimus išduoda Birštono savivaldybės administracijos Ūkio, turto ir kaimo plėtros skyrius (Seniūnijos teritorijoje – seniūnas), vadovaudamiesi Birštono savivaldybės tarybos patvirtintomis Prekybos Birštono savivaldybės viešosiose vietose taisyklėmis ir šiuo aprašu. Leidimai prekiauti (teikti paslaugas) gali būti išduodami elektronine ir neelektronine forma. Fiziniai ar juridiniai asmenys, norintys gauti leidimą, atsakingam Birštono savivaldybės administracijos skyriui (Seniūnijos teritorijoje – seniūnui) pateikia reikalingus dokumentus raštu arba elektroninėmis priemonėmis. Elektroninės formos leidimas išduodamas elektroninėmis priemonėmis. Pagal nustatytus reikalavimus išduodant ar atsisakant išduoti elektroninės formos leidimą atsakingas Birštono savivaldybės administracijos skyrius (seniūnas) turi pateikti pareiškėjui informaciją elektroninėmis priemonėmis.
8. Už leidimų išdavimą imama Birštono savivaldybės tarybos nustatyta vietinė rinkliava.       
9. Išduodant leidimus yra taikomos lengvatos šiems rinkliavos mokėtojams:
9.1. tautodailininkų sąjungos nariams, asmenims turintiems Tautinio paveldo sertifikatą, kulinarinio paveldo sertifikatą arba tradicinio amatininko statusą ( renginio metu rinkliava mažinama 50 proc.); 
9.2. ūkininkams, prekiaujantiems savo ūkyje (užauginta) pagaminta produkcija, (renginio metu vietinė rinkliava mažinama 50 proc.;
9.3. bendrojo lavinimo įstaigų ir meno mokyklos mokiniams – savo  rankų darbo gaminiais (renginio metu atleidžiami nuo vietinės rinkliavos); 
9.4. neįgaliesiems ir pensininkams (renginio metu vietinė rinkliava mažinama – 50 proc.); 
9.5. asmenims, kurie pateikia prašymą ir reikalingus dokumentus prekiauti Birštono savivaldybės įstaigų organizuojamos vietos amatų ir rankdarbių skatinimo mugės ir Birštono  jaunimo klubo organizuojamo „Kalėdinio mainų turgelio“ metu (atleidžiami nuo vietinės rinkliavos). 

II. LEIDIMUI GAUTI REIKALINGI DOKUMENTAI

10. Norint gauti leidimą prekiauti (teikti paslaugas) iš (nuo) laikinųjų prekybos įrenginių (priskiriama ir prekių ekspozicija šalia stacionaraus prekybos pastato), leidimą prekiauti iš prekybai įrengtų specializuotų automobilių, prekiauti iš automobilių ar automobilių priekabų ir pan. būtina Ūkio, turto ir kaimo plėtros skyriui (Seniūnijos teritorijoje – seniūnui) pateikti šiuos dokumentus:
10.1. prašymą, kuriame nurodoma: juridinio asmens – pavadinimas, buveinė, kodas, atsakingo asmens vardas, pavardė, telefonas, fizinio asmens – vardas, pavardė, adresas, asmens kodas, telefonas, verslo liudijimo arba individualios veiklos vykdymo pažymos Nr., prekybos (paslaugų teikimo) vieta, prekių (paslaugų) asortimentas, prekybos (paslaugų teikimo) laikas;
10.2. juridinio asmens registravimo pažymėjimą, individualios veiklos vykdymo pažymą arba atitinkamos veiklos verslo liudijimą. Jeigu asmuo pageidauja prekiauti tik nuosavybės teise arba nuomos (panaudos) sutarties pagrindu valdomame žemės sklype išauginta žemės ūkio produkcija, jis privalo pateikti dokumentą, patvirtinantį teisę į turimą žemę (jeigu jis yra tos žemės savininkas) arba sutartinius santykius įteisinantį dokumentą (jeigu jis naudojasi ne jam nuosavybės teise priklausančiu žemės sklypu);
10.3. galiojantį prekybos (paslaugų teikimo) vietos planą (schemą) arba laikinųjų prekybos įrenginių projektą (sukomplektuotos darbo vietos nuotrauką), suderintą su Architektūros ir kraštotvarkos skyriaus atsakingu specialistu (Seniūnijos teritorijoje – su seniūnu); 
10.4.  Prekybos (paslaugų teikimo) vietos plano (schemos) arba laikinojo prekybos įrenginio projekto, sukomplektuotos darbo vietos nuotraukos nereikia:
10.4.1. prekiauti iš automobilių ar automobilių priekabų aikštėje, esančioje  B. Sruogos g. 23 A, Birštone, kai prekiaujama eglutėmis ir jų šakomis prieš Šv. Kalėdas ir Naujuosius metus (nuo gruodžio 1 d. iki gruodžio 31 d.), taip pat žemės sklypų savininkams (nuomininkams), ūkininkams, sodininkų bendrijų nariams savo sklypuose užaugintais vaisiais ir daržovėmis;
10.4.2.  jei išduodamas leidimas galioja ne ilgiau kaip 1 dieną (ne daugiau kaip 3 dienas per mėnesį);
10.4.3. prekiauti (teikti paslaugas) renginių metu;
10.5. maisto tvarkymo subjekto patvirtinimo pažymėjimą (jeigu teisės aktų nustatyta tvarka jis yra privalomas);
10.6. įsigijimo dokumentus, jeigu prekiaujama eglutėmis ar jų šakomis;
10.7. vietinės rinkliavos sumokėjimą patvirtinantį dokumentą.
11. Norint gauti leidimą prekiauti (teikti paslaugas) iš kioskų, paviljonų ir lauko kavinių būtina Ūkio, turto ir kaimo plėtros skyriui (Seniūnijos teritorijoje – seniūnui)  pateikti šiuos dokumentus:
11.1. prašymą, kuriame nurodoma: juridinio asmens – pavadinimas, buveinė, kodas, atsakingo asmens vardas, pavardė, telefonas, fizinio asmens – vardas, pavardė, adresas, asmens kodas, telefonas, verslo liudijimo arba individualios veiklos vykdymo pažymos Nr.; prekybos (paslaugų teikimo) vietos adresas, prekių (paslaugų) asortimentas, prekybos (paslaugų teikimo) laikas;
11.2. asmens registravimo pažymėjimą, individualios veiklos vykdymo pažymą arba atitinkamos veiklos verslo liudijimą. Jeigu fizinis asmuo pageidauja prekiauti tik nuosavybės teise arba nuomos (panaudos) sutarties pagrindu valdomame žemės sklype išauginta žemės ūkio produkcija, jis privalo pateikti dokumentą, patvirtinantį teisę į turimą žemę (jeigu jis yra tos žemės savininkas) arba sutartinius santykius įteisinantį dokumentą (jeigu jis naudojasi ne jam nuosavybės teise priklausančiu žemės sklypu); 
11.3. maisto tvarkymo subjekto patvirtinimo pažymėjimą, jeigu prekiauti arba teikti paslaugas teisės aktų nustatyta tvarka jis yra privalomas;
11.4. sutartį su komunalinių atliekų tvarkytoju dėl komunalinių atliekų tvarkymo paslaugos teikimo;
11.5. vietinės rinkliavos sumokėjimą patvirtinantį dokumentą.
12. Norint gauti leidimą prekiauti (teikti paslaugas) renginių metu, būtina Ūkio, turto ir kaimo plėtros skyriui (Seniūnijos teritorijoje – seniūnui) pateikti šiuos dokumentus:
12.1. prašymą, kuriame nurodoma: juridinio asmens – pavadinimas, buveinė, atsakingo asmens vardas, pavardė, telefonas, fizinio asmens – vardas, pavardė, adresas, asmens kodas, telefonas, verslo liudijimo arba individualios veiklos vykdymo pažymos Nr.; prekybos (paslaugų teikimo) vietos adresas, renginio pavadinimas, prekių (paslaugų) asortimentas, prekybos (paslaugų teikimo) laikas ir pridedamų dokumentų sąrašas;
12.2. fizinio, juridinio asmens registravimo pažymėjimą, individualios veiklos vykdymo pažymą arba atitinkamos veiklos verslo liudijimą. Jeigu fizinis asmuo pageidauja prekiauti tik nuosavybės teise arba nuomos (panaudos) sutarties pagrindu valdomame žemės sklype išauginta žemės ūkio produkcija, jis privalo pateikti dokumentą, patvirtinantį teisę į turimą žemę (jeigu jis yra tos žemės savininkas) arba sutartinius santykius įteisinantį dokumentą (jeigu jis naudojasi ne jam nuosavybės teise priklausančiu žemės sklypu);
12.3. renginio organizatoriaus sutikimą;
12.4. maisto tvarkymo subjekto patvirtinimo pažymėjimą, jeigu prekiauti arba teikti paslaugas teisės aktų nustatyta tvarka jis yra privalomas;
12.5. vietinės rinkliavos sumokėjimą patvirtinantį dokumentą.
13. Už pateiktų duomenų ir dokumentų teisingumą atsako dokumentus leidimui gauti pateikęs fizinis ar juridinis asmuo.
14. Jeigu dokumentus, kuriuos privalo pateikti fiziniai ir juridiniai asmenys, norintys gauti leidimą, pagal duomenų teikimo sutartis su kitomis institucijomis gali gauti Ūkio, turto ir kaimo plėtros skyrius (Seniūnijos teritorijoje – seniūnas), šių dokumentų asmuo pateikti neprivalo. 
15. Leidimo prašantys fiziniai ir juridiniai asmenys privalo būti susipažinęs su Prekybos viešosiose vietose taisyklėmis.

III. LEIDIMO IŠDAVIMAS, SUSTABDYMAS, PANAIKINIMAS IR 
ATSISAKYMAS IŠDUOTI LEIDIMĄ

16. Leidimas išduodamas per 5 (penkias) darbo dienas nuo visų dokumentų, reikalingų leidimui gauti, pateikimo dienos (jeigu pateikti ne visi dokumentai, juos pareiškėjas gali pateikti per 3  (tris) darbo dienas nuo prašymo priėmimo dienos). 
17. Jeigu per penkias darbo dienas pareiškėjas neinformuojamas apie leidimo neišdavimą, tai laikoma, kad leidimas išduotas.
18. Leidime nurodoma:
18.1. juridinio asmens pavadinimas (fizinio asmens vardas, pavardė);
18.2. juridinio (fizinio) asmens buveinė (adresas);
18.3. juridinio asmens kodas (fizinio asmens verslo liudijimo, pažymėjimo numeris);
18.4. prekių (paslaugų) asortimentas;
18.5. prekybos (paslaugų teikimo) vietos adresas ir (ar) kiosko, paviljono, lauko kavinės numeris;
18.6. leidimo galiojimo laikas;	
18.7. leidimo išdavimo data.
19. Leidimą pasirašo ir antspaudu tvirtina Ūkio, turto ir kaimo plėtros skyriaus vedėjas arba jo pavaduotojas, Seniūnijoje – seniūnas.
20. Leidimas prekiauti renginių metu išduodamas vienai prekybos vietai, kurios plotas 6 m2, už papildomą plotą, paskaičiuojama proporcingas rinkliavos dydis.
21. Leidimo kopija ir pateikti dokumentai leidimui gauti saugomi Ūkio, turto ir kaimo plėtros skyriuje (Seniūnijos teritorijoje išduotų leidimų kopijos – seniūnijoje).
22. Fiziniam ar juridiniam asmeniui, praradusiam leidimą ir apie tai raštu informavusiam Ūkio, turto ir kaimo plėtros skyrių (Seniūnijos teritorijoje – seniūną),  išduodamas leidimo dublikatas. Už dublikato išdavimą vietinė rinkliava neimama. 
23. Leidimo turėtojas negali savo vardu įgalioti kitų asmenų verstis leidime nurodyta veikla ar pagal sutartį perduoti jiems šios teisės.
24. Leidimas neišduodamas:
24.1 asmenims iki 16 metų;
24.2. jeigu asmuo leidimui gauti per šio aprašo 16 punkte nustatytą terminą pateikė ne visus šiame apraše nurodytus dokumentus;
24.3. nepraėjo vieni metai nuo leidimo galiojimo panaikinimo (išskyrus leidimo galiojimo panaikinimą paties asmens prašymu).
25. Leidimo galiojimas sustabdomas, kai:
25.1. paaiškėja, kad leidimo turėtojas nurodė klaidingus duomenis dokumentuose leidimui gauti;
25.2. paaiškėja, kad leidimo turėtojas nevykdo šiame apraše nustatytų reikalavimų.
26. Apie sprendimą sustabdyti leidimo galiojimą Savivaldybės administracija per 5 darbo dienas nuo sprendimo priėmimo praneša raštu (registruotu laišku ar elektroninėmis priemonėmis) leidimo turėtojui, nurodo trūkumus, dėl kurių sustabdytas leidimo galiojimas ir nustato 5 darbo dienų terminą trūkumams pašalinti.
27. Leidimo turėtojas, kurio leidimo galiojimas sustabdytas, turi pašalinti Savivaldybės administracijos nurodytus trūkumus, dėl kurių sustabdytas leidimo galiojimas, per šio aprašo 25 punkte nurodytą terminą, kuris skaičiuojamas nuo pranešimo apie leidimo galiojimo sustabdymą gavimo dienos. Pašalinęs trūkumus, leidimo turėtojas apie tai turi pranešti Savivaldybės administracijai.
28. Leidimo galiojimas panaikinamas, kai:
28.1. leidimo turėtojas pateikia prašymą panaikinti leidimo galiojimą;
28.2. leidimo turėtojas (juridinis asmuo) yra likviduojamas;
28.3. leidimo turėtojas (fizinis asmuo) miršta; 
28.4. paaiškėja, kad leidimo turėtojas yra baustas administracine nuobauda ir nuobaudos už viešosios tvarkos, finansinės drausmės, komercinės ar ūkinės veiklos tvarkos, veterinarinių sanitarinių taisyklių, švaros ir tvarkymo taisyklių, atliekų tvarkymo taisyklių ir kitus, su vykdoma veikla susijusius, pažeidimus galiojimo laikotarpis nepasibaigęs;
28.5. sustabdžius leidimo galiojimą, leidimo turėtojas neįvykdo Savivaldybės administracijos reikalavimų per nustatytą terminą pašalinti nurodytus trūkumus.
29. Apie sprendimą panaikinti leidimo galiojimą Savivaldybės administracija per 5 darbo dienas nuo sprendimo priėmimo praneša raštu (registruotu laišku ar elektroninėmis priemonėmis) leidimo turėtojui ir nurodo leidimo galiojimo panaikinimo priežastis. 
30. Panaikinus leidimo galiojimą, vietinė rinkliava rinkliavos mokėtojui negrąžinama.
31. Pasibaigus leidimo galiojimo terminui ar panaikinus leidimo galiojimą, per 10 darbo dienų nuo leidimo galiojimo pabaigos fizinis ar juridinis asmuo privalo laikinuosius prekybos (paslaugoms teikti) įrenginius, kioskus, paviljonus, prekybai pritaikytus automobilius ar priekabas, lauko kavines pašalinti ir sutvarkyti teritoriją. Teritorija turi būti tvarkinga ir estetiškai nepakitusi, danga nepažeista (atstatyta). Nurodytu laiku neįvykdžius minėto reikalavimo, laikinųjų prekybos (paslaugoms teikti) įrenginių, laikinųjų statinių bei kilnojamųjų prekybos pavėsinių nukėlimą, patraukimą, išvežimą bei saugojimą organizuoja Birštono miesto tvarkymo tarnyba. Fiziniai ar juridiniai asmenys ne ginčo tvarka sumoka Birštono miesto tvarkymo tarnybos patirtas išlaidas.

IV. BAIGIAMOSIOS NUOSTATOS

32. Duomenys apie išduotus leidimus saugomi Birštono savivaldybės administracijos kompiuterinėse duomenų bazėse. 
33. Leidimų išdavimą kontroliuoja Savivaldybės kontrolės ir audito tarnyba.
34. Sprendimai, susiję su leidimų išdavimu, jų galiojimo sustabdymu, galiojimo sustabdymo panaikinimu ar leidimų panaikinimu, gali būti skundžiami įstatymų nustatyta tvarka.
35. Leidimų prekiauti (teikti paslaugas) išdavimo tvarkos aprašas skelbiamas Savivaldybės svetainėje www.birstonas.lt
_____________________________


PATVIRTINTA
Birštono savivaldybės tarybos 
2019 m. kovo   d.
sprendimu Nr. TS-...........


PREKYBOS BIRŠTONO SAVIVALDYBĖS VIEŠOSIOSE VIETOSE
TAISYKLĖS

I. BENDROSIOS NUOSTATOS

1. Prekybos viešosiose vietose taisyklės (toliau – Taisyklės) nustato bendruosius mažmeninės prekybos organizavimo Birštono savivaldybės (Birštono miesto ir Birštono seniūnijos) gatvėse, aikštėse, poilsio bei kitose viešosiose vietose reikalavimus.
2. Šių Taisyklių privalo laikytis visi fiziniai ir juridiniai asmenys, įstatymų nustatyta tvarka įregistravę savo veiklą ar turintys teisę prekiauti be verslo liudijimo ir norintys prekiauti (teikti paslaugas) viešosiose vietose.
3. Šios Taisyklės nereglamentuoja prekybos (paslaugų teikimo) turgavietėse (prekyvietėse).
4. Jeigu prekėms yra nustatyti (kitomis taisyklėmis) papildomi prekybos joms reikalavimai, taikomi ir tų taisyklių reikalavimai.
5. Pagrindinės šiose taisyklėse vartojamos sąvokos:
5.1. Viešoji vieta – Birštono savivaldybės teritorijoje esanti ir Birštono savivaldybei ar valstybei nuosavybės teise priklausanti ar patikėjimo teise valdoma teritorija (išskyrus išnuomotą ar perduotą naudotis teritoriją), kurioje teikiamos paslaugos, taip pat vykdoma prekyba nuo (iš) laikinųjų prekybos įrenginių, kioskų, paviljonų, prekybai pritaikytų automobilių ar priekabų, lauko kavinėse.
Viešosios vietos, kuriose leidžiama prekiauti (teikti paslaugas), nustatomos Birštono savivaldybės tarybos sprendimu.
5.2. Laikinieji prekybos įrenginiai – sukomplektuota ir lauke pastatyta įranga (prekystaliai, vežimėliai, stalai, skėčiai, kėdės, pakylos ir kt.), skirta prekybai.
5.3. Lauko kavinė – lauke kurortinio, poilsio ir turizmo sezono metu įrengtas laikinasis lengvų konstrukcijų statinys be pamatų arba sukomplektuota įranga (staliukai, kėdės, skėčiai, pakylos ir kt.), kurie skirti viešojo maitinimo paslaugoms teikti ir yra išmontuojami pasibaigus kurortinio, poilsio ir turizmo sezonui.
5.4. Išplėstos aptarnavimo vietos prie stacionariųjų viešojo maitinimo vietų – sukomplektuotas laikinas statinys arba sukomplektuota įranga (staliukai, kėdės, skėčiai, tvorelės, pakylos, gėlinės ir kt.) be atskiros prekybos vietos, skirti aptarnauti stacionariosios viešojo maitinimo vietos lankytojus, išmontuojami, pasibaigus leidimo galiojimo terminui.
5.5. Kioskas – smulkios prekybos ar paslaugų teikimo reikmėms skirtas Nekilnojamojo turto registre neregistruojamas nedidelis lengvų konstrukcijų ir į žemę įleistų pamatų neturintis laikinas statinys, pagamintas gamykloje ar pastatytas iš surenkamų konstrukcijų. Dalis kiosko sienų (jo viršutinės dalys) turi būti įstiklintos ir prekyba vykdoma ar paslaugos teikiamos per priekinėje sienoje esančią vitrinos angą. 
5.6. Pardavėjas – asmuo, parduodantis prekes vartotojui.
5.7. Paslaugų teikėjas – asmuo, teikiantis paslaugas vartotojui.
5.8. Paviljonas – Nekilnojamojo turto registre neregistruojamas ir į žemę įleistų pamatų neturintis smulkios prekybos ar paslaugų teikimo reikmėms skirtas laikinas statinys, pagamintas gamykloje ar pastatytas iš surenkamų konstrukcijų ir turintis viduje įrengtą prekybos salę pirkėjams aptarnauti.
5.9. Prekyba ir paslaugų teikimas viešosiose vietose – veikla, susijusi su prekių pirkimu ir pardavimu, paslaugų teikimu iš (nuo) laikinųjų įrenginių, kioskų, specializuotų automobilių, paviljonuose, gamyba, prekyba bei vartojimu nestacionariosiose viešojo maitinimo vietose (nestacionariosiose lauko kavinėse), išplėstose aptarnavimo vietose prie stacionariųjų viešojo maitinimo vietų, neįruošiant atskirų prekybos vietų. 
5.10. Specializuotas automobilis – smulkiai prekybai ar paslaugų teikimui skirta transporto priemonė su tam tikslui sumontuota specialia įranga arba judanti nustatytu maršrutu.

II. MAŽMENINĖS PREKYBOS VIEŠOSIOSE VIETOSE BŪDAI

6. Mažmeninės prekybos viešosiose vietose būdai:
6.1. prekyba lauko kavinėse, kurios gali būti prie esamos prekybos ar viešojo maitinimo įmonės stacionaraus pastato arba specialiai įrengtose vietose, kurortinio, poilsio ir turizmo sezono metu;
6.2. prekyba kioskuose, paviljonuose; 
6.3. prekyba renginių, švenčių, mugių metu;
6.4. prekyba iš prekybai pritaikytų automobilių ir priekabų (nepažeidžiant KET reikalavimų);
6.5. prekyba nuo laikinųjų prekystalių ar vežimėlių (prekybos vietai skiriama ne daugiau kaip   6 kv. m);
6.6. išvežiojamoji, išnešiojamoji prekyba;
6.7. poilsiui ar sportui skirtų reikmenų nuoma iš (nuo) laikinųjų įrenginių, kioskų, specializuotų automobilių ar paviljonuose; 
6.8.  žaidimų, mažųjų atrakcionų organizavimas;
6.9.  buities ( fotografavimo, piešimo, svėrimo, batų valymo paslaugos ir pan.);
6.10. kinkomojo transporto ir keleivių vežimo mažaisiais autotraukinukais (elektromobiliais) paslaugos;
6.11. taksofonų paslaugos;
6.12. kiti teisės aktais nedraudžiami prekybos (paslaugų teikimo) būdai. 

III. PREKYBOS REGLAMENTAVIMAS IR APRIBOJIMAI

7. Prekiauti gali juridiniai ir fiziniai asmenys, turintys leidimą prekiauti (teikti paslaugas) Birštono savivaldybės viešosiose vietose, kurį išduoda: 
7.1. Birštono mieste – Birštono savivaldybės administracijos Ūkio, turto ir kaimo plėtros  skyrius; 
7.2. Birštono seniūnijoje – seniūnas.
8. Leidimų prekiauti (teikti paslaugas) Birštono savivaldybės viešosiose vietose išdavimo tvarką tvirtina ir keičia Birštono savivaldybės taryba.
9. Prekybos (paslaugų teikimo) vietų  schemos turi būti suderintos su Architektūros ir kraštotvarkos skyriumi ( Seniūnijos teritorijoje – su seniūnu). Atsižvelgiant į prekybos vietą ir pobūdį, gali būti nustatyti papildomi derinimai.
10. Renginių metu prekybos vietų skaičių ir jų išdėstymo schemą, reikalavimus prekybos įrenginiams nustato renginio organizatorius. 
11. Prekiaujant ar teikiant paslaugas viešosiose vietose, draudžiama triukšmauti, viršijant nustatytas leidžiamas skleidžiamo triukšmo normas, įkyriai siūlyti prekes. Prekiautojas ar paslaugų teikėjas privalo laikytis leidime nurodytų sąlygų, neleisti naudotis leidimu kitiems fiziniams ar juridiniams asmenims, neprekiauti ar neteikti paslaugų su negaliojančiu leidimu.
12. Poilsio vietose ir paplūdimiuose bei jų prieigose galima prekiauti ir (ar) teikti paslaugas, įrengiant nestacionariąsias viešojo maitinimo vietas (nestacionariąsias lauko kavines), išnešiojant (išvežiojant) ledus, vaisvandenius, kitas maisto prekes, poilsiui paplūdimyje skirtomis prekėmis, spaudos leidiniais, nuomoti poilsiui ar sportui skirtą įrangą (skėčius nuo saulės, gultus, plaukiojimui ar nardymui skirtą inventorių, aprangą, dviračius, vandens dviračius, motorolerius ir kt.).
13. Prekybos ar paslaugų teikimo vieta neturi sudaryti kliūčių kitiems asmenims, negali trukdyti eismui, ji turi būti valoma, švari ir tvarkinga. Organizuodamas prekybą ir (ar) paslaugų teikimą švenčių, masinių renginių metu, renginio organizatorius privalo užtikrinti, kad būtų išlaikyta vienoda įrangos forma ir užtikrinta estetinė-vizualinė kokybė.
14. Keleivių vežimo kinkomuoju transportu ir mažaisiais autotraukinukais (elektromobiliais) paslaugos teikimo priemonės privalo judėti nustatytu maršrutu, kuris turi būti suderintas su Architektūros ir kraštotvarkos skyriumi, saugaus eismo komisija ar Policija. Teikiant kinkomojo transporto pasivažinėjimo paslaugą, būtina valyti, tvarkyti, dezinfekuoti ekipažų stovėjimo ir maršrutų vietas. Gyvūnai turi būti švarūs, sveiki, pakaustyti kelio dangos negadinančiomis pasagomis.
15. Prekybos vietoje privalo būti šiukšlių dėžė. Jeigu prekiaujama iš kioskų, paviljonų, laikinose lauko kavinėse, būtina sudaryti sutartį su atliekas tvarkančia įmone.
16. Prekybos ir paslaugų teikimo viešosiose vietose leidžiama:
16.1. prekiauti ar teikti paslaugas – nuo 6.00 iki 24.00 val.;
16.2. groti ir transliuoti garsą neviršijant higienos normos leistinų triukšmo lygio dydžių – nuo 10.00 iki 22.00 val.
16.3. Prekybos ir paslaugų teikimo laikas renginio metu ir vasaros lauko kavinėse gali būti nustatomas atskiru Administracijos direktoriaus ar jo įgalioto asmens įsakymu.
17. Viešosiose vietose draudžiama prekiauti: 	
17.1. nuo įrangos, kuri nėra skirta prekybai (dėžių, grindinio, turėklų, atramų ir kt.);
17.2. asmenims iki 16 metų (išskyrus periodinės spaudos platintojus–išnešiotojus, kuriems leista prekiauti nuo 14 metų laisvu metu po pamokų);
17.3. pėsčiųjų zonose iš automobilių;
17.4. laikant fasuotas maisto prekes kartu su aprangos, parfumerijos, kosmetikos, chemijos bei kitomis pramoninėmis prekėmis;
17.5. perfasuotais ir perženklintais  maisto produktais;
17.6. nefasuotais ir greitai gendančiais maisto produktais (pienu, mėsa ir jų produktais, medumi, kiaušiniais, žuvimi ir jos produktais, gyvulinėmis žaliavomis);
17.7. maisto produktais, netinkamais mitybai (prastos kokybės, falsifikuotais, pasibaigusiais realizacijos terminais);
17.8. alkoholiniais gėrimais, spirito ir tabako gaminiais, išskyrus prekybą alkoholiniais gėrimais ir tabako gaminiais pagal Lietuvos Respublikos įstatymų nustatytą tvarką; 
17.9. kūdikių ir vaikų mitybai skirtais produktais;
17.10. šaunamaisiais ginklais ir šoviniais, kitais kariniais reikmenimis, šaltaisiais ginklais, pirotechnikos priemonėmis, sprogmenimis, ašarinių ir paralyžiuojamųjų dujų balionėliais ar užtaisais;  
17.11. pramoninės žūklės ir medžioklės įranga;
17.12. uniformine apranga (VRM, policijos, krašto apsaugos, civilinės aviacijos, geležinkelininkų, ryšininkų, šaulių ir kt.);
17.13. vaistais, medicinos instrumentais;
17.14. narkotinėmis bei toksinėmis medžiagomis ir žaliavomis;
17.15. sekso reikmenimis;
17.16. valiuta ir kitais vertybiniais popieriais.
18. Parduodamos prekės turi būti ženklinamos Lietuvos Respublikoje parduodamų prekių ženklinimo ir kainų nurodymo taisyklėse nustatyta tvarka.

IV. PARDAVĖJO PAREIGOS

19. Pardavėjas privalo:
19.1. turėti Ūkio, turto ir kaimo plėtros skyriaus (seniūno) išduotą leidimą (leidimas turi būti laikomas pirkėjui matomoje vietoje), asmens dokumentus, verslo liudijimą (asmenims, kuriems pagal Lietuvos Respublikos teisės aktus jis yra privalomas) ar darbo sutarties kopiją, patvirtintą įmonės antspaudu ir vadovo parašu, prekių įsigijimą liudijančius ir jų kokybės dokumentus, suderintą prekybos vietos bei įrangos schemą, maisto tvarkymo subjekto patvirtinimo pažymėjimą (jei pagal Lietuvos Respublikos normatyvinius dokumentus parduodamoms prekėms jis yra privalomas), sveikatos pažymėjimą, jeigu prekiaujama maisto prekėmis ir žaislais; 
19.2. sveriant naudoti tik Metrologijos centre patikrintas svarstykles ir svarsčius (turi būti galiojantis patikros spaudas);
19.3. dėvėti tvarkingą ir švarią aprangą;
19.4. kontrolės darbuotojams, pateikusiems tarnybinį pažymėjimą, suteikti informaciją, pateikti dokumentus;
19.5. tvarkyti paskirtą prekybos vietą;
19.6. prekiaujantys viešosiose vietose maisto prekėmis ir žaislais, privalo laikytis Lietuvos higienos normų (HN 15:2005 „Maisto higiena“, HN24:2017 „Geriamojo vandens saugos ir kokybės reikalavimai“ ir kt.) reikalavimų bei mažmeninės prekybos reikalavimų, patvirtintų Lietuvos Respublikos Vyriausybės 2001 m. birželio 11 d. nutarimu Nr. 697 „Dėl mažmeninės prekybos taisyklių patvirtinimo“ (žiūrėti aktualią redakciją);
19.7. prekiaujantys savos gamybos maistu, privalo laikytis LR žemės ūkio ministro      2009 m. gegužės 15 d. įsakymu. Nr. 3D-357 patvirtinto „Prekybos savos gamybos žemės ūkio ir maisto produktais viešose vietose rekomendacijų aprašo“ reikalavimų.


V. KONTROLĖ IR ATSAKOMYBĖ

20. Pardavėjų veiklą, jų parduodamų prekių saugą ir kokybę gali tikrinti įgalioti policijos pareigūnai, Valstybinė maisto ir veterinarijos tarnyba, Valstybinė ne maisto produktų inspekcija prie Ūkio ministerijos, Valstybinė mokesčių inspekcija, Birštono savivaldybės administracijos direktoriaus paskirtas specialistas, kitų institucijų darbuotojai teisės aktų nustatyta tvarka.
21. Pardavėjas, kontrolę atliekančių darbuotojų supažindintas su tikrinimo rezultatais, privalo nustatytais terminais pašalinti rastus trūkumus ir apie tai informuoti kontroliuojančias institucijas.
22. Ūkio, turto ir kaimo plėtros skyrius (seniūnas) gali panaikinti leidimą prekiauti, jei gauna kontroliuojančių institucijų raštiškus pranešimus apie nustatytus šių taisyklių pažeidimus. 
23. Už prekybos Birštono savivaldybės viešosiose vietose taisyklių pažeidimus asmenys baudžiami Lietuvos Respublikos įstatymų nustatyta tvarka.
24.  Taisyklės skelbiamos Savivaldybės svetainėje  www.birstonas.lt.                                                                            
_____________________________


TEISĖS AKTŲ PROJEKTŲ ANTIKORUPCINIO VERTINIMO PAŽYMA

Teisės aktų projektų pavadinimai: Savivaldybės tarybos sprendimo projektas
DĖL PREKYBOS BIRŠTONO SAVIVALDYBĖS VIEŠOSIOSE VIETOSE TAISYKLIŲ IR LEIDIMŲ PREKIAUTI (TEIKTI PASLAUGAS) BIRŠTONO SAVIVALDYBĖS VIEŠOSIOSE VIETOSE IŠDAVIMO TVARKOS APRAŠO PATVIRTINTINIMO IR KAI KURIŲ BIRŠTONO SAVIVALDYBĖS TARYBOS SPRENDIMŲ PRIPAŽINIMO NETEKUSIAIS GALIOS (toliau – Taisyklės, toliau - Aprašas)
Teisės akto projekto tiesioginis rengėjas: Birštono savivaldybės administracijos Ūkio, turto ir kaimo plėtros skyriaus vyriausioji specialistė Rasma Krušinskienė.
Antikorupciniu požiūriu rizikingos teisės akto projekto nuostatos (nurodyti kriterijaus numerį, kurį taikant nustatytai korupcijos rizikai šalinti ar valdyti teisės akto projekte nenumatyta priemonių)[footnoteRef:1]: - [1: Jeigu tas pats kriterijus taikomas kelioms teisės akto projekto nuostatoms, nurodyti ir konkrečias teisės akto projekto nuostatas, dėl kurių galima korupcijos rizika nepašalinta ar kuriai valdyti teisės akto projekte nenumatyta priemonių.] 

Antikorupciniu požiūriu rizikingos teisės akto projekto nuostatos, nustatytos atliekant antikorupcinį vertinimą po tarpinstitucinio derinimo (nurodyti kriterijaus numerį, kurį taikant nustatytai korupcijos rizikai šalinti ar valdyti teisės akto projekte nenumatyta priemonių)[footnoteRef:2]: - [2:  Tas pat.] 


	Eil. Nr.
	Kriterijus
	Pagrindimas (nurodomos konkrečios teisės akto projekto ar kitų teisės aktų nuostatos, pagrindžiančios teigiamą atsakymą, arba pateikiamos antikorupcinį teisės akto projekto vertinimą atliekančio specialisto pastabos ir pasiūlymai dėl korupcijos rizikos mažinimo)
	Teisės akto projekto pakeitimas, mažinantis korupcijos riziką, arba teisės akto projekto tiesioginio rengėjo argumentai, kodėl neatsižvelgta į pastabą
	Išvada dėl teisės akto projekto pakeitimų arba argumentų, kodėl neatsižvelgta į pastabą

	
	
	pildo teisės akto projekto vertintojas
	pildo teisės akto projekto tiesioginis rengėjas
	pildo teisės akto projekto vertintojas

	1.
	Teisės akto projektas nesudaro išskirtinių ar nevienodų sąlygų subjektams, su kuriais susijęs teisės akto įgyvendinimas
	Nesudaro: Aprašo 2 p., Taisyklių 2 p. 
	
	x tenkina
□ netenkina

	2.
	Teisės akto projekte nėra spragų ar nuostatų, leisiančių dviprasmiškai aiškinti ir taikyti teisės aktą
	Nėra
	
	x tenkina
□ netenkina

	3.
	Teisės akto projekte nustatyta, kad sprendimą dėl teisių suteikimo, apribojimų nustatymo, sankcijų taikymo ir panašiai priimantis subjektas atskirtas nuo šių sprendimų teisėtumą ir įgyvendinimą kontroliuojančio (prižiūrinčio) subjekto
	Aprašo 7, 8, 19, 26, 33  p., Taisyklių 20, 22, 24 p.
	
	x tenkina
□ netenkina

	4.
	Teisės akto projekte nustatyti subjekto įgaliojimai (teisės) atitinka subjekto atliekamas funkcijas (pareigas)
	Atitinka
	
	x tenkina
□ netenkina

	5.
	Teisės akto projekte nustatytas baigtinis sprendimo priėmimo kriterijų (atvejų) sąrašas
	Aprašo 10 p., 11p., 
12 p. 
Taisyklių 19 p.
	
	x tenkina
□ netenkina

	6.
	Teisės akto projekte nustatytas baigtinis sąrašas motyvuotų atvejų, kai priimant sprendimus taikomos išimtys
	Aprašo 9 p.
	
	x tenkina
□ netenkina

	7.
	Teisės akto projekte nustatyta sprendimų priėmimo, įforminimo tvarka ir priimtų sprendimų viešinimas
	Aprašo II ir III skyriai, 35 p.
Taisyklių 24 p.
	
	x tenkina
□ netenkina

	8.
	Teisės akto projekte nustatyta sprendimų dėl mažareikšmiškumo priėmimo tvarka
	Kriterijus netaikomas
	
	□ tenkina
□ netenkina



	Eil. Nr.
	Kriterijus
	Pagrindimas (nurodomos konkrečios teisės akto projekto ar kitų teisės aktų nuostatos, pagrindžiančios teigiamą atsakymą, arba pateikiamos antikorupcinį teisės akto projekto vertinimą atliekančio specialisto pastabos ir pasiūlymai dėl korupcijos rizikos mažinimo)
	Teisės akto projekto pakeitimas, mažinantis korupcijos riziką, arba teisės akto projekto tiesioginio rengėjo argumentai, kodėl neatsižvelgta į pastabą
	Išvada dėl teisės akto projekto pakeitimų arba argumentų, kodėl neatsižvelgta į pastabą

	
	
	pildo teisės akto projekto vertintojas
	pildo teisės akto projekto tiesioginis rengėjas
	pildo teisės akto projekto vertintojas

	9.
	Jeigu pagal numatomą reguliavimą sprendimus priima kolegialus subjektas, teisės akto projekte nustatyta kolegialaus sprendimus priimančio subjekto:
9.1. konkretus narių skaičius, užtikrinantis kolegialaus sprendimus priimančio subjekto veiklos objektyvumą;
9.2. jeigu narius skiria keli subjektai, proporcinga kiekvieno subjekto skiriamų narių dalis, užtikrinanti tinkamą atstovavimą valstybės interesams ir kolegialaus sprendimus priimančio subjekto veiklos objektyvumą ir skaidrumą;
9.3. narių skyrimo mechanizmas;
9.4. narių rotacija ir kadencijų skaičius ir trukmė;
9.5. veiklos pobūdis laiko atžvilgiu;
9.6. individuali narių atsakomybė
	Reglamentuojama kitais teisės aktais.
Kriterijus netaikomas
	
	□ tenkina
□ netenkina

	10.
	Teisės akto projekto nuostatoms įgyvendinti numatytos administracinės procedūros yra būtinos, nustatyta išsami jų taikymo tvarka 
	Būtinos procedūros ir nustatyta jų tvarka.
	
	x tenkina
□ netenkina

	11.
	Teisės akto projekte nustatytas baigtinis sąrašas motyvuotų atvejų, kai administracinė procedūra netaikoma
	Kriterijus netaikomas
	
	x tenkina
□ netenkina

	12.
	Teisės akto projektas nustato jo nuostatoms įgyvendinti numatytų administracinių procedūrų ir sprendimo priėmimo konkrečius terminus
	Aprašo 6 p., 16 p.,26 p., 29 p., 31 p. 
	
	x  tenkina
□ netenkina

	13.
	Teisės akto projektas nustato motyvuotas terminų sustabdymo ir pratęsimo galimybes
	Aprašo 25 p., 26 p., 27 p.
	
	x  tenkina
□ netenkina

	14.
	Teisės akto projektas nustato administracinių procedūrų viešinimo tvarką
	Aprašo 35 p.
	
	x  tenkina
□ netenkina

	15.
	Teisės akto projektas nustato kontrolės (priežiūros) procedūrą ir aiškius jos atlikimo kriterijus (atvejus, dažnį, fiksavimą, kontrolės rezultatų viešinimą ir panašiai)
	Kriterijus netaikomas
	
	□  tenkina
□ netenkina

	16.
	Teisės akto projekte nustatytos kontrolės (priežiūros) skaidrumo ir objektyvumo užtikrinimo priemonės[footnoteRef:3] [3: Pavyzdžiui, aiškiai ir išsamiai išdėstytos kontroliuojančio subjekto teisės ir pareigos, nustatyta standartizuota kontrolės atlikimo procedūra, reikalavimas fiksuoti atskirus kontrolės procedūros etapus ir jų rezultatus, atsakingų specialistų rotacija, užkirstas kelias kontroliuojančio ir kontroliuojamo subjektų tiesioginiam kontaktui be liudininkų ir panašiai.] 

	Kriterijus netaikomas
	
	□  tenkina
□ netenkina

	17.
	Teisės akto projekte nustatyta subjektų, su kuriais susijęs teisės akto projekto nuostatų įgyvendinimas, atsakomybės rūšis (tarnybinė, administracinė, baudžiamoji ir panašiai)
	Aprašo 25 p., 28 p., 31 p. 
Taisyklių 19.6 p., 19.7 p., 23 p. 
	
	x tenkina
□ netenkina









	Eil. Nr.
	Kriterijus
	Pagrindimas (nurodomos konkrečios teisės akto projekto ar kitų teisės aktų nuostatos, pagrindžiančios teigiamą atsakymą, arba pateikiamos antikorupcinį teisės akto projekto vertinimą atliekančio specialisto pastabos ir pasiūlymai dėl korupcijos rizikos mažinimo)
	Teisės akto projekto pakeitimas, mažinantis korupcijos riziką, arba teisės akto projekto tiesioginio rengėjo argumentai, kodėl neatsižvelgta į pastabą
	Išvada dėl teisės akto projekto pakeitimų arba argumentų, kodėl neatsižvelgta į pastabą

	
	
	pildo teisės akto projekto vertintojas
	pildo teisės akto projekto tiesioginis rengėjas
	pildo teisės akto projekto vertintojas

	18.
	Teisės aktų projekte numatytas baigtinis sąrašas kriterijų, pagal kuriuos skiriama nuobauda (sankcija) už teisės akto projekte nustatytų nurodymų nevykdymą, ir nustatyta aiški jos skyrimo procedūra
	Aprašo 24 p., 25 p., 26 p., 27 p., 28 p.
	
	□ tenkina
□ netenkina

	19.
	Kiti svarbūs kriterijai
	Kriterijus netaikomas
	
	□  tenkina
□ netenkina

